SIS (Soft Is Strong)

SIS (Soft Is Strong) —  გოგონათა ჯგუფ Katseye-ს სადებიუტო მინი ალბომი (EP). ის გამოვიდა 2024 წლის 16 აგვისტოს, Hybe UMG-სა და Geffen Records-ის მიერ. ალბომს წინ უძღოდა ორი სინგლი—“Debut” ივნისში და “Touch” ივლისში.

 წარმოშობა და წარმოება 
Katseye შეიქმნა რეალითი შოუს Dream Academy-ს მეშვეობით, რომელიც ჩატარდა როგორც ერთობლივი პროექტი Hybe Corporation-სა და Geffen Records-ს შორის, რათა შეექმნათ გოგონათა ჯგუფი, რომელიც ძირითადად ამერიკის შეერთებულ შტატებში იქნება პოპულარიზებული. შოუ დასრულდა 2023 წლის ნოემბერში.

2024 წლის 14 ივნისს, Hybe-მა და Geffen-მა გამოაცხადეს, რომ აგვისტოში გამოუშვებდნენ Katseye-ს პირველ მინი ალბომს (EP), რომელსაც წინ უძღოდა ალბომში შესული ორი სინგლის გამოშვება — 28 ივნისს და ივლისში.

 პირველი სინგლი 
“Debut”, 24 ივნისს დაანონსდა და ოთხი დღის შემდეგ გამოიცა. იმავე დღეს ჯგუფმა EP-ის სახელი, SIS (Soft Is Strong), და მისი გამოშვების თარიღი — 16 აგვისტო — გაამჟღავნა. ალბომზე წინასწარი შეკვეთები დაიწყო 10 ივლისს.

 მეორე სინგლი 
“Touch”, დაანონსდა 23 ივლისს და გამოვიდა 26 ივლისს. ალბომის სიმღერების სია გამოქვეყნდა 2 აგვისტოს.

9 და 10 აგვისტოს გამოვიდა ორი კონცეპტუალური ფოტო სერია — “Strong” და “Soft”. “Strong” სერიაში Katseye-ს წევრები გამოსახულნი არიან როგორც ფაიფურის თოჯინები, რომლებიც მათი სინგლების “Debut” და “Touch” გარეკანებზე ჩანს, და იმავე პოზებში პოზირებენ თეთრ ფონზე. “Soft” სერიაში ისინი წარმოდგენილნი არიან ანტიკვარული მაღაზიის ფონზე, ხოლო ფოტოების ნაწილში აცვიათ კოსტიუმები, რომლებიც მათ შესაბამის Dream Charm სიმბოლოებს უკავშირდება.

14 აგვისტოს გამოქვეყნდა ალბომის highlight medley. SIS (Soft Is Strong) ოფიციალურად გამოვიდა გლობალურად 16 აგვისტოს.

 მიმოხილვები 
SIS (Soft Is Strong)-მა, ზოგადად, დადებითი შეფასებები მიიღო. NME-ს მიმომხილველმა, მიკა ჩენმა, ალბომს ხუთიდან ოთხი ვარსკვლავი მიანიჭა და აღწერა როგორც „საოცრად მთლიანობაშენარჩუნებული გამოშვება, რომელიც დიდწილად ასახავს Katseye-ს უზარმაზარ პოტენციალს“. თუმცა, მან გააკრიტიკა ალბომში სიმღერების სიგრძე, რომლებიც, მისი თქმით, „თითქოს ცოტა ადრე მთავრდება ან გრჩება შთაბეჭდილება, რომ სრულყოფილებას ერთი ბოლო ქოროსი აშორებდა“.

Billboard Philippines-ის გაბრიელ საულოგმა ალბომი აღწერა როგორც „შესანიშნავი (და გამამხნევებელი) დემონსტრაცია პოპ მუსიკის ჟანრში არსებული მრავალფეროვნების“, და უწოდა მას მუსიკა, რომელიც მოგაგონებს 2000-იანი და 2010-იანი წლების პოპის სტილს, როგორიც აქვთ ისეთ არტისტებს, როგორებიც არიან Little Mix და Britney Spears, შერწყმული თანამედროვე K-pop ელემენტებთან.

რესურსები ინტერნეტში



კატეგორია:აშშ კატეგორია:მუსიკა კატეგორია:სამხრეთი კორეა კატეგორია:2024
კატეგორია:ამერიკელი მომღერლები